nb sv en vi da da sv da da es cs da de cs da sv da en en vi da da sv da da es cs da de cs da sv da en da en da da da da da da ro da da da da en pt en nb en da de vi en da da sv da da cs es en cs de
Du flytter ind i dit nye hus, og efter indflytning, evt. i forbindelse med renovering, finder du ud af, at huset - i byggeteknisk forstand - ikke helt er som du forestillede dig, eller som tilstandsrapporten stillede dig i udsigt. Du finder skader, og det er nu, du har brug for din ejerskifteforsikring!
Vi hjælper dig med at udrede og værdisætte fejl og skader på dit hus og vurderer samtidig, om der er tale om dækningsberettigede forhold i relation til din ejerskifteforsikring. I nogle tilfælde vil der måske være tale om at skaderne falder under ”bagatelgrænsen” eller ikke overstiger din selvrisiko, og der vil således ikke kunne rejses krav overfor dit forsikringsselskab. Det betyder dog ikke nødvendigvis, at ”slaget er tabt”, for også bygningssagkyndig, der har udarbejdet din tilstandsrapport, har et erstatningsansvar for synlige fejl og mangler, som var til stede på besigtigelsestidspunktet. Overfor den bygningssagkyndige er krav om erstatning ikke omfattet af en bagatelgrænse eller selvrisiko. Yderligere kan en skade, som er undtaget i forsikringsbetingelserne, alligevel være dækket, hvis den f.eks. er opstået som en følgeskade af et dækningsberettiget forhold.
Ovennævnte ydelse koster typisk kr. 5.000,00 inkl. moms, men husk at de fleste ejerskifteforsikringsselskaber dækker denne udgift, såfremt der forudgående træffes aftale herom, og der er tale om dækningsberettigede skader.
De fleste ejerskifteforsikrings-selskaber, efter forudgående aftale, dækker udgiften til byggeteknisk rådgivning i forbindelse med dækningsberetiget skade..
Forsikringsselskaberne udbetaler årligt flere hundrede millioner kr. i forbindelse med erstatninger ved ejerskifteforsikringsskader.
For at skaden er dækningsberetiget som ejerskifteskade skal skaden have været til stede på tidpunktet for ejerskftet. Du har som ny husejer bevisbyrden herfor, og det er der vi hjælper med at løfte byrden.
Copyright © All Rights Reserved
BYG INVEST - v. Henrik Adamsen
Bygaden 63, 8300 Odder, Denmark